Augalų ligos

Augalų ligos – žalingi fiziologiniai pakitimai augalo organizme, kuriuos sukelia patogenai arba nepalankios aplinkos sąlygos.

Klasifikacija 

Pagal etiologiją augalų ligos skirstomos į:
 parazitines (bakteriozės, grybinės augalų ligos, virusinės augalų ligos)
 fiziologines.

Augalų ligų išoriniai požymiai būna įvairūs: dėmės, puvimas, vytimas, chlorozė, deformacija, išaugos, apnašos, pūslelės, žaizdos. Augalų ligos gali pažeisti visą augalą arba tik atskirus jo organus: lapus, vaisius, šaknis, žiedus, stiebus.

Pagal trukmę augalų ligos skirstomos į:
 cikliškas ligas, kurios plinta vieno augalų vegetacijos periodo metu (bulvių maras, obelų rauplės).
 chroniškas ligas, kuriomis augalai serga kelerius metus iš eilės (obelų paprastasis vėžys, slyvų sidabraligė).

Ligos

Varpinių javų ligos

Kviečių ir rugių ligos 

Liga (sukėlėjas)
 Cerkosporeliozė (Cerkosporella herpotrichoides)
 Ofiobolozė (Ophiobolus graminis)
 Fuzariozė (Fusarium spp.)
 Helmintosporiozė (Helminthosporium sativum)
 Juodosios rūdys (Puccinia graminis)
 Rudosios rūdys (Puccinia triticina)
 Geltonosios rūdys (Puccinia striiformis)
 Miltligė (Erysiphe graminis)
 Septoriozė (Septoria spp.)
 Kietosios kūlės (Tilletia tritici)

Miežių ligos 

Liga (sukėlėjas)
 Kietosios kūlės (Ustilago hordei)
 Dulkančiosios kūlės (Ustilago nuda)
 Smulkiosios rūdys (Puccinia simplex)
 Miltligė (Erysiphe graminis)
 Dryžligė (Helminthosporium gramineum)
 Tinkliškoji dryžligė (Helminthosporium teres)
 Rinchosporiozė (Rhynchosporium secialis)
 Helmintosporiozė (Helminthosporium sativum)

Avižų ligos 

Liga (sukėlėjas)
 Vainikuotosios rūdys (Puccinia coronifera)
 Fuzariozė (Fusarium spp.)
 Helmintosporiozė (Helminthosporium avenae)
 Dulkančiosios kūlės (Ustilago avenae)
 Kietosios kūlės (Ustilago levis)

Ankštinių javų ligos 

Liga (sukėlėjas)
 Žirnių askochitozė (Ascochyta spp.)
 Žirnių fuzariozė (Fusarium spp.)
 Lubinų fuzariozė (Fusarium spp.)
 Lubinų kekerinis puvinys (Botrytis cinerea)
 Lubinų juodspuogė (Phomopsis leptostromiformis)
 Pupų fuzariozė (Fusarium spp.)
 Pupų askochitozė (Ascochyta fabae)
 Pupų rudmargė (Cercospora zonata)
 Vikių fuzariozė (Fusarium spp.)

Bulvių ligos 

Liga (sukėlėjas)
 Paprastosios rauplės (Actinomyces scabies)
 Rizoktoniozė (Rhizoctonia solani)
 Juodoji kojelė (Pectobacterium phytophthorum)
 Sausasis puvinys (Fusarium solani)
 Šlapiasis puvinys (Sukelia įvairios bakterijos)

Runkelių ligos 

Liga (sukėlėjas)
 Juodšaknė (Sukėlėjai – įvairūs grybai ir bakterijos)
 Fomozė (Phoma betae)
 Sausasis vidurinių lapų puvinys (neparazitinė liga)

Linų ligos 

Liga (sukėlėjas)
 Vytulys (Fusarium oxysporum)
 Bakteriozė (Bacillus macerans)
 Antraknozė (Colletotrichum lini)
 Polisporozė (Polyspora lini)
 Rudligė (Melampsora lini)

Pašarinių žolių ligos 

Liga (sukėlėjas)
 Dobilų vėžys (Sclerotinia trifoliorum)
 Dobilų stiebų deguliai (Kabatiella caulivora)
 Dobilų rudoji dėmėtligė (Pseudopeziza trifolii)
 Liucernos fuzariozė (Fusarium spp.)
 Liucernos rudoji dėmėtligė (Pseudopeziza medicaginis)
 Liucernos fomozė (Phoma medicaginis)

Nuostoliai 

Dėl augalų ligų visutiniai ž. ū. augalų derliaus nuostoliai pasaulyje kasmet sudaro ~20 %.

Derliaus nuostoliai būna:
 tiesioginiai (ligos visai sunaikina arba sumažina derlių, pvz., javų kūlės, puviniai)
 netiesioginiai (dėl ligų prastėja derliaus kokybė, pvz., rauplėtos bulvės, obuoliai).

Nuorodos 

 Pesticidai
 Augalų ligos